Chiesa del Purgatorio (Monopoli)

Purgatorioko edo Garbitokiko Eliza (italieraz Chiesa del Purgatorio) Monopoli (Apulia, Bari probintzia, Italia) hirian dagoen bat den eraikin erlijioso bat da. Via Argenton dago kokatua. Adbokazioa beste bat du izatez, Santa Maria del Suffragio eliza, baina garbitokiarekin eta bizitzaren ondorengoarekin lotura iradokitzailea erakusten du bere apainketak atarian eta beste toki batzuetan, denboraren iragankortasunaren gai barrokoa islatzen duten elementu ikonografikoak. Historiaren aldetik ere istripu hilgarri handi baten ondoren sortu zen, eta Sufragioko kofradiak bere partaide batzuk momia gisa ditu ehortziak bertan.

 Historia 
Ondoan dagoen Monpoliko katedraleko dorrea 1686an erori zen, etxe multzo baten gainera, eta berrogei bizilagun hil ziren istripuan. Ondoren jarraian eraiki zen eliza hau bertan, katedraleko kalonjeen eskariz eta orubea Sufragioko Santa Mariaren kodradiak erosita, hondamendian hildakoen oroimenez eliza izan zelarik originalki. Iturriek diotenez 1687 eta 1700 artean eraiki zen eliza. 

Kofradia eliza osatzeaz arduratu zen, apaingarriekin aberastuz, hala nola 1717an Napolitik ekarritako Sufragioaren Santa Maria irudikatzen duen koadroa, Paolo de Matteis margolariaren lana.Chiesa di Santa Maria del Suffragio di Monopoli, sur http://www.chieseitaliane.chiesacattolica.it/chieseitaliane/index.jsp, Ufficio Nazionale per i beni culturali ecclesiastici e l'edilizia di culto (consulté le 23/04/20).

XVIII. mendetik aurrera, elizak zaharberritze-lan ugari egin behar izan zituen, eta XX.  jarraitu zuten labek, lurrikara batek egin baitzion, 2013-2014an amaitzeko azken lanak egin arte. 

 Deskribapena 
Eliza barroko estilokoa da, eta ezaguna da heriotzaren gaiari buruzko erreferentziak dituelako atarian. Eraikinak gurutze-formako oinplanoa du, erdiko nabe bakarrekoa, gurutzaduraren gaonean kupula batez errematatua. Elizaren barnealdeak bost aldare edo erretaula ditu, eta estilo barroko klasikoko erretaula nagusia Lecceko harriz egina dago. Erretaula horren alde banatan dagoen argiztapenak harriaren zuritasuna nabarmentzen du, urre koloreko elementu batzuekin kontrastatzen duena. 

Nabearen eskuinaldean zerbitzuko gelak daude eta ezkerraldean, berriz, XVIII. mendearen amaieran eraikitako kapera bat, kanpandorrea eta sakristia bat, lurpeko hilerri txiki baten gainean. Bertara, harresiz babestutako lorategitik kanpoko eskailera batetik sartzen da, harresiz babestuta.Chiesa di Santa Maria del Suffragio di Monopoli, sur http://www.chieseitaliane.chiesacattolica.it/chieseitaliane/index.jsp, Ufficio Nazionale per i beni culturali ecclesiastici e l'edilizia di culto (consulté le 23/04/20). 

Lurrazpiko kripta edo hilerri moduko horretan 9 momia (1770 eta 1830 artean hildako herritarren gorpuzkiak) gordetzen dituen kapera ikus daiteke. Momia horietatik 8 elizaren kofradiako bateko partaideenak dira (zazpi gizon eta emakumezko bat), eta bestea haur bat, kristalezko begiak dituen neskato txiki bat Le Mummie di Monopoli, sur https://www.teleregionecolor.com/2020/01/15/le-mummie-di-monopoli/, Teleregione, consulté le 23/04/20.. Hormari atxikitako erakusleihoetan daude momiok, zutik, kofradiako jantziekin.. 

 Iruditegia 

 Erreferentziak 

 Kanpo estekak 

Kategoria:Monopoli
Kategoria:Momiak
Kategoria:Purgatorioko elizak